﻿Drept la replică refuzat de România liberă 
 
Câteva precizări pe marginea studiului  
Eminescu şi creştinismul: abuzuri interpretative, de Răzvan Codrescu,  
publicat în România liberă din 12 iunie a. c. 
 
Avem in vedere doua din notele bibliografice. 1. Principalul promotor al 
campaniei, protocronistul si tracomanul Gheorghe Gavrila-Copil, a 
formulat si aceasta enormitate (care nici nu mai are nevoie de comentarii): 
"Poetul Mihai Eminescu nu este un Sfant de Cer, ci un «Sfant de Pamant»"! 
Dupa 1989, lui Eminescu i s-a alcatuit si un imposibil... Acatist (cf. 
Acatistier-Sinaxar. Sfintii Romani, II, Ianuarie-August, Col. "Isihasm", Ed. 
"Conphys", Rm. Valcea, 2000, pp. 199-208). Acelasi Gh. Gavrila-Copil, 
confirmindu-si lipsa de discernamint, a pus pe acelasi site acest text delirant 
si splendidul poem in nouaspreze cinturi Imn Eminescului al I. P. S. 
Bartolomeu Valeriu Anania (care este opera literara, iar nu acatist, chiar 
daca valorifica estetic modelul acatistelor bisericesti). Fata cu asemenea 
manifestari necumpanite, iti vine sa tragi concluzia ca nu numai memoria 
lui Eminescu, ci ortodoxia insesi trebuie aparata de zelul penibil al 
"ortodoxismului" decerebrat, care crezind ca slujeste o cauza, nu face decît 
să o compromită. Răspuns. Epitetele de protoconist şi tracoman nu au nici o 
legătură  cu studiul la care ne referim şi nici cu articolele scrise de 
semnatarul acestor rânduri în legatura cu  Mihai Eminescu.   Credibilitatea 
d-lui Răzvan Codrescu   este îndoielnică. Citeaza eronat, cu buna ştiinţă: 
Gheorghe Gavrila-Copil, a formulat si aceasta enormitate (care nici nu mai 
are nevoie de comentarii): "Poetul Mihai Eminescu nu este un Sfant de Cer, 
ci un «Sfant de Pamant»"! Când citezi, trebuie să precizezi sursa 
bibliografică. Dar dumnealui nu face asa ceva, pentru că  citatul nu se 
regăseşte  în nici unul din articolele lui Gheorghe Gavrilă Copil. Urmeaza o 
altă  maniera care pune şi ea la îndoială  credibilitatea celor scrise de Răzvan 
Codrescu.  Face referire la Imn Eminescului de Valeriu Anania,  refuzând, 
tot cu bună ştiinţă să pomenească şi de textul intitulat Drama divină a lui 
Hyperion, scris  tot de Valeriu Anania, care împreună cu Imn Eminescului 
ar fi clătinat  prezentarea deformată a relaţiei dintre creştinism şi opera lui 
Mihai Eminescu în redactarea lui Răzvan Codrescu.  Este publicat împreună 
cu Imn Eminescului, în site-ul pomenit de Răzvan Codrescu. Se practică 
trimiterea la sursă. E vorba despre Noi Dacii-www.noidacii.ro. De ce nu a 
făcut aşa ceva Răzvan Codrescu? Nu atât că ar fi fost prins cu citatul 
inexistent, dar cititorii interesaţi de această temă ar fi beneficiat de o 
bibliografie de excepţie chiar în legătură cu conţinutul studiului pe care îl 
semnează dumnelui. Totuşi la nota 19 are în vedere pe pr. prof. dr. 
Constantin Galeriu: 19. Pentru finalul din Mortua est ("De e sens intr-asta, 
e-ntors si ateu – / Pe palida-ti frunte nu-i scris Dumnezeu"), ramine 
interesanta – desi discutabila – interpretarea Parintelui Galeriu (un inimos 
sustinator al "crestinismului eminescian"): Eminescu nu-L contesta pe 
Dumnezeu, ci contesta ca moartea vine de la Dumnezeu (Care este 
principiul vietii si al invierii). Moartea e un accident in sinul Creatiei, 
consecutiv pacatului ("... plata pacatului este moartea" – Rom. 6, 23). Cf. si 
Costion Nicolescu, Spre o cultura liturgica, Ed. Anastasia, Col. "Homo 
symbolicus", Bucuresti, 1999, pp. 104-105. 
Deşi d-l Răzvan Codrescu ne pune la dipoziţie  23 de trimiteri bibliografice, 
nu  precizeză din ce studiu este  interpretarea părintelui Constantin Galeriu, 
având în vedere  faptul că  o consideră discutabilă. Facem noi trimiterile de 
rigoare la   două studii semnate de  părintele Constantin Galeriu, apărute în 
acelaşi nr. din Noi Dacii, la care se referă Răzvan Codrescu: 1. Biografia 
Fiului lui Dumnezeu, a Blândului Nazarinean în conştiinţa lui Eminescu 
2. Chipul Mântuitorului Iisus Hristos în gândirea lui Mihai Eminescu . 
Cititorii interesaţi vor regăsi citatul de de mai înainte. Răzvan Codrescu 
ocoleşte tot cu bună ştiinţă înca două studii despre Eminescu aparute alături 
de cele pe care le-am menţionat. Este vorba de  Mihai Eminescu şi Biserica 
strămoşească de pr. prof. dr. Petru Rezuş şi Eminescu şi Ortodoxia. 
Sfânta Scriptură punctul de plecare în alcătuirea unei viziuni 
eshatologice în poezie (I), de psa. drd.  Gianina  Picioruş.  
Scrie Răzvan Codrescu despre Mihai Eminescu: “El are mai degrabă, cum  
s-a scris despre Goethe, o religiozitate fără religie”. Oare chiar aşa să fie? 
                                                                Gheorghe Gavrilă Copil 
 
 
 
 
